Journal of Nursing Education and Practice 2016, Vol. 6, No. 10, pp. 93-100.

Patient transfer skills and safety culture

Nanna S. Hellesø, Bente Nordtug, Hildfrid V. Brataas

*Department of Health Science, Nord University, Levanger, Norway*

DOI: 10.5430/jnep.v6n10p93 URL: http://dx.doi.org/10.5430/jnep.v6n10p93

Artikkel om ferdigheter i pasientforflytning og sikkerhetskulturen hos ansatte i sykepleie- og omsorgstjenesten. Løfting av pasienter og hjelp for pasienter til å flytte på seg, kan medføre risiko for arbeidsrelatert skade hos personellet. Derfor iverksatte Overhalla kommune en fler-komponent intervensjon som besto av opplæring i ergonomisk forflytning, utvikling av kartleggingsverktøy og forflytningsprosedyrer, forflytningsveiledning i konkrete praksis-situasjoner, og oppgradering av forflytningsutstyr. Alt pleiepersonell i sykehjem og omsorgsboliger deltok i opplegget som strakk seg over 1 ½ år.

Metode: Undersøkelse om betydning av intervensjonen, sett ut fra ansattes perspektiver, ble utført 1 ½ år etter at intervensjonen var avsluttet. 60 ansatte svarte på åpne spørsmål om intervensjonen og dens betydning for flytningspraksis og ansattes helse, arbeidsmiljø og sikkerhetskultur.

Resultater: Tema som ble avdekket var "Kompetanse-, praksis- og helsekonsekvenser av intervensjonen". Tiltakene førte til endring på forflytningspraksis, og hadde betydning over tid, etter at intervensjonen var avsluttet. Ergonomisk pasientforflytning var mer behagelig og trygg for pasientene. De ble også mer selvhjulpne nå når forflytning var basert på individuell behovskartlegging. Hos ansatte syntes intervensjonen å bidra til utvikling av et sikkerhetsklima. Den synes videre å ha positiv innvirkning på ansattes helse. Flere hadde som følge av intervensjonen kunnet øke sin stillingsandel. Funn pekte også på utfordringer med å arbeide ergonomisk i leiligheter som ikke er bygd og tilrettelagt for slik praksis.

Konklusjon: Funnene peker på betydning av ledelse som prioriterer omfattende pedagogiske tiltak for alle ansatte i kommunal pleie- og omsorgstjeneste. Studien gir ikke resultater som er direkte overførbare til andre kommuner. Derimot kan studien bidra med informasjon til ledere som ønsker å satse på læring og kulturendring hos de ansatte.

Nøkkelord: Ergonomi, ansattes helse, helsetjenester, pasientforflytning, sikkerhetsklima

Key Words: Ergonomics, Employee health, Health care, Patient-transfer, Safety climate